Vihara Budi Asih Purwakarta

Vihara Budi Asih merupakeun salah sahiji wangunan peribadahan Tionghoa di Kabupatén Purwakarta. Vihara ieu perahna di Jl. Jend. Ahmad Yani No.6A, Sindangkasih, Purwakarta, Jawa Kulon.

 Sajarah 
Kira-kira dina taun 1900-an, di wewengkon Purwakarta (nu waktu harita masih jadi ibukota Kabupatén Karawang), geus cukup loba masyarakat Arab jeung Tionghoa ti rupa-rupa suku bangsa. Jalma Arab nu lolobana asalna ti Hadramaut, Yaman, cicing di tempat nu ku urang Walanda disebut Kampong der Arabieschen, sedengkeun masarakat Tionghoa cicing di Kampong der Chinezen. Dua wewengkon éta dipisah ku walungan leutik ngaranna Cigalugur, panjangna 4 km, nyambung ka walungan Cikao, terus ka Citarum.
jmpl|Bagéan jero vihara
Pamaréntah Hindia Walanda harita mah henteu resep lamun jalma-jalma ti béda étnis silih gaul, da sieun jadi ngahiji jeung ngahasilkeun kakuatan pikeun ngalawan pamaréntah. Ku kituna, tempat cicingna dipisah-pisah jeung unggal kelompok boga pupuhu sorangan nu disebut Luitenant. Jalma Tionghoa disebut Luitenant der Chinezen, ari Arab disebut Luitenant der Arabieschen, biasana dipilih ti nu beunghar, dipikahormat, atawa ulama.

Pamaréntah Walanda ogé nyieun puseur dagang pikeun unggal kelompok. Jalma Arab meunang Pasar Rebo di Désa Nagrikidul, sedengkeun Tionghoa meunang Pasar Jumat di Désa Nagrikalér. Dina nulis kecap “nagri”, urang Walanda sok nulisna jadi “negorij”.

Waktu éta, urang pribumi hususna urang Sunda jeung Jawa nu Muslim geus boga masjid jeung tajug. Masarakat Tionghoa ogé ngarasa kudu boga tempat ibadah sorangan, nyaéta kelenteng pikeun agama Tridharma (Buddha, Kong Hu Cu, jeung Tao). Antukna, dina taun 1917, diadegkeun tempat ibadah nu éndah jeung megah dingaranan Shen Tee Bio, ayeuna mah ngaranna Vihara Budi Asih, ayana di Jalan Jenderal Ahmad Yani No. 6A, deukeut SDN 1 Nagritengah.

Salian ti éta, jalma-jalma Kristen ti Bandung, Sukabumi, Bogor, jeung Kuningan ogé boga tempat ibadah, nya éta Gereja Kristen Pasundan. Jemaahna geus aya ti taun 1916. Taun 1934, gedong sakola zending dijadikeun gedong gareja, lokasina di Jalan Jenderal Sudirman No. 226.

Ari masyarakat Arab kakara bisa ngadegkeun Masjid Ar-Raudhoh taun 1926. Masjid ieu masih aya di tempat asalna, nyaéta Gang Banteng 4, Nagrikidul. Waktu taun 1925-1942, aya hiji tokoh Arab nu penting pisan, nya éta Syekh Ali Hasan bin Ali Bajri, minangka Luitenant der Arabieschen. Saterusna, masyarakat Tionghoa ogé ngadegkeun Sakola Tiong Hoa sacara urunan. Mimiti na mah ngan boga TK hiji kelas jeung SD genep kelas, ditambahan asrama guru lima rohangan.

 Rujukan 

Kategori:Artikel Wiki Cagar Budaya 2.0